หุ้นบิ๊กแคปหนุน SET ปิดเช้าบวก 8 จุด มูลค่าซื้อขาย 3.8 หมื่นลบ.
หุ้นบิ๊กแคปหนุน SET ปิดเช้าบวก 8 จุด มูลค่าซื้อขาย 3.8 หมื่นลบ. โดยดัชนีปิดตลาดเช้านี้ที่ระดับ 1,724.11 จุด เพิ่มขึ้น 8.11 จุด หรือ 0.47 จุด มูลค่าการซื้อขาย 3.77 หมื่นล้านบาท
25 มิ.ย. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,724.11 จุด เพิ่มขึ้น 8.11 จุด หรือ 0.47 จุด มูลค่าการซื้อขาย 3.77 หมื่นล้านบาท
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยในช่วงเช้าแกว่ง Sideway ถึง Sideway down เนื่องจากยังไม่มีปัจจัยใหม่เข้ามา และนักลงทุนอยู่ระหว่างรอดูการเจรจาทางการค้าระหว่างประธานาธิบดีโดนัลด์ ทรัมป์ แห่งสหรัฐฯ และประธานาธิบดีสี จิ้นผิงของจีน นอกรอบการประชุมกลุ่ม G20 ในช่วงปลายเดือนมิ.ย.นี้ อีกทั้งรอดูสถานการณ์ความขัดแย้งระหว่างอิหร่านกับสหรัฐฯ รวมถึงความชัดเจนการจัดตั้งคณะรัฐมนตรี (ครม.)
ขณะที่ตลาดหุ้นในภูมิภาคเอเชียวันนี้ส่วนใหญ่เคลื่อนไหวอิงแดนลบ โดยมีตลาดหุ้นจีนและฮ่องกงปรับตัวลงแรง
สำหรับแนวโน้มการลงทุนในช่วงบ่ายนี้ น.ส.ธีรดา คาดว่า ดัชนีฯน่าจะแกว่ง Sideway ถึง Sideway down พร้อมให้แนวต้าน 1,725 จุด แนวรับ 1,700 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT     มูลค่าการซื้อขาย  2,023.20 ล้านบาท ปิดที่   75.50 บาท ราคาไม่เปลี่ยนแปลง
CPALL   มูลค่าการซื้อขาย  1,946.22 ล้านบาท ปิดที่   85.00 บาท ราคาไม่เปลี่ยนแปลง
PTT     มูลค่าการซื้อขาย  1,557.00 ล้านบาท ปิดที่   49.00 บาท ราคาไม่เปลี่ยนแปลง
WHA     มูลค่าการซื้อขาย  1,091.61 ล้านบาท ปิดที่    4.80 บาท เพิ่มขึ้น  0.04 บาท
BEM     มูลค่าการซื้อขาย  1,028.87 ล้านบาท ปิดที่   11.40 บาท เพิ่มขึ้น  0.20 บาท